Държавен вестник, бр. 63, 2010 г., стр. 33

БРОЙ  63	
Д Ъ Р Ж А В Е Н  В Е С Т Н И К 	
СТР.  33  
енцефалография от най-малко 21 електрода, 
компютърен електроенцефалографски ана­
лиз – честотен анализ, мозъчна картография, ви­
деоелектроенцефалография, полисомнография.
4.8. В кабинетите за социално значими не­
врологични заболявания към неврологичните 
клиники се създава служебен регистър на 
пациентите със съответното заболяване и се 
извършват наблюдение и консултации, както 
и дейности по промоция и профилактика.
4.9. В детския неврологичен кабинет към 
детската неврологична клиника или отделение 
се извършват консултации, диагностициране и 
проследяване на пациентите с неврологични 
заболявания от 1 месец до 18 г. 
4.10. Обемът на дейности в специализира­
ните кабинети за постизометрична релаксация 
и мануална диагностика и терапия, екстензия, 
специфични кинезитерапевтични методи, прило­
жими при ДЦП, е съгласно медицински стандарт 
„Физикална и рехабилитационна медицина“.
4.11. В неврологичната клиника или от­
деление неврологът осъществява интердис­
циплинарни консултации по показания при 
неврологично болни със: специалист по об­
разна диагностика, офталмолог, специалист 
по ушно-носно-гърлени болести, неврохирург, 
съдов хирург, психиатър, психолог, логопед, 
специалист по клинична лаборатория, имуно­
логия, ликворология, микробиолог, кардиолог, 
педиатър, инфекционист, ендокринолог, гастро­
ентеролог, нефролог, уролог, пулмолог, хемато­
лог, гинеколог, хирург, специалист по ортопедия 
и травматология, специалист по медицинска 
генетика, по физикална и рехабилитационна 
медицина, патоморфолог.
4.11.1. В детската неврологична клиника 
или отделение детският невролог осъществява 
интердисциплинарни консултации по показания 
при неврологично болните деца със: специалист 
по образна диагностика, офталмолог, специалист 
по ушно-носно-гърлени болести, неврохирург, 
детски психиатър, психолог, логопед, специа­
лист по клинична лаборатория, имунология, 
ликворология, микробиолог, детски кардиолог, 
педиатър, инфекционист, детски ендокринолог, 
детски гастроентеролог, детски нефролог, детски 
уролог, детски пулмолог, детски хематолог, дет­
ски гинеколог, хирург, специалист по ортопедия 
и травматология, специалист по медицинска 
генетика, по физикална и рехабилитационна 
медицина, патоморфолог.
Г л а в а  V І
ОРГАНИЗАЦИЯ НА РАБОТАТА В ЗВЕНАТА 
ЗА ИЗВЪНБОЛНИЧНА И БОЛНИЧНА НЕ­
ВРОЛОГИЧНА ПОМОЩ
1. Насочване на пациент с неврологично 
заболяване
1.1. Лекарят с придобита специалност по 
нервни болести в амбулатория за специали­
зирана извънболнична неврологична помощ 
насочва пациента за хоспитализация в не­
врологично отделение или клиника от І, ІІ 
и ІІІ ниво в зависимост от вида и обема на 
необходимите диагностични и терапевтични 
процедури.
1.2. Лекарят/лекарите с придобита специ­
алност „Нервни болести“ от неврологично 
отделение от І ниво могат да насочат пациента 
с неврологично заболяване към неврологич­
но отделение или клиника от ІІ и ІІІ ниво в 
зависимост от вида и обема на необходимите 
диагностични и терапевтични процедури.
1.3. Лекарят/лекарите с придобита специ­
алност по нервни болести от неврологични 
отделения или клиники от І, ІІ и ІІІ ниво в 
болници за активно лечение могат да насочат 
пациентите с уточнена диагноза и лечение 
към неврологични отделения на болници за 
долекуване и рехабилитация.
1.4. Лекарите от екипите за спешна меди­
цинска помощ насочват болните с  мозъчни 
инсулти за спешна хоспитализация към болници 
за активно лечение, в които има отделения или 
легла за лечение на мозъчни инсулти, с цел 
провеждане на бърза и адекватна диагностика 
и лечение.
1.5. При настъпило нарушение на виталните 
функции пациентите с  неврологични заболя­
вания в отделения или клиники от І, ІІ и ІІІ 
ниво се насочват към отделение за интензивно 
лечение или отделение по анестезиология и 
интензивно лечение на болниците за активно 
лечение.
2. Права и задължения на пациента
2.1. В амбулаторията за специализирана 
медицинска помощ по нервни болести паци­
ентът с неврологично заболяване подписва 
информирано съгласие, след като се запознава 
с всички етапи на диагностичния и лечебния 
процес. В детския неврологичен кабинет ро­
дителят или законният представител на детето 
подписва информирано съгласие, след като се 
запознава с всички етапи на диагностичния и 
лечебния процес.
2.2. В специализираните кабинети по 
електроенцефалография, електромиография, 
невросонология, изследване на автономната 
нервна система, невроотология, невроофтал­
мология, клинична неврогенетика и клинична 
невропсихология пациентът с неврологично 
заболяване дава писмено своето информира­
но съгласие за провеждане на съответното 
изследване след подробно разясняване от 
лекар на необходимостта и ползата от него, 
на приноса му за диагнозата и за определяне 
на лечебното поведение.
2.3. Пациентът е длъжен да спазва необходи­
мите изисквания за провеждане на изследването.
2.4. В лечебното заведение за болнична 
помощ пациентът с неврологично заболяване 
има право да бъде подробно запознат с всички